Na podlagi Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), Statuta Občine Nazarje (Uradno glasilo slovenskih občin, št. 59/17) in Poslovnika Nadzornega odbora Občine Nazarje (Uradno glasilo slovenskih občin, št. 40/2023) je Nadzorni odbor Občine Nazarje, dne 10. 2. 2025, sprejel

**LETNI PROGRAM DELA NADZORNEGA ODBORA OBČINE NAZARJE ZA LETO 2025**

**1. Finančni del plana za leto 2025**

V sprejetem proračunu Občine Nazarje za leto 2025, je predvidenih 4.000 EUR sredstev za delovanje nadzornega odbora. Nadzorni odbor občinskemu svetu predlaga, da se skladno s planiranimi rednimi in izrednimi nadzori, v rebelans proračuna za leto 2025 doda finančni plan v znesku 7.500 EUR za delovanje nadzornega odbora.

**2. Vsebinski del plana za leto 2025**

Nadzorni odbor v letu 2025 načrtuje dokončanje nadzora iz letnega programa dela 2024, hkrati pa v plan dela umešča še izredni nadzor, ki je že v teku ter 1 redni nadzor, po potrebi pa bo dodatno opravil tudi izredne nadzore.

Teme nadzorov so sledeče:

* Nadzor nad opravljanjem z nepremičnim premoženjem občine Nazarje (neizvedeno v letu 2024)
* Nadzor nad poslovanjem OŠ Nazarje/vrtec Nazarje
* 4x Izredni nadzor nad gospodarnostjo poslovanja Javnega zavoda Zgornjesavinjskega Zdravstvenega doma Nazarje, Zadrečka cesta 14, 3331 Nazarje, v obdobju od 1. 1. 2020 do 31. 12. 2023, v ekonomskem, finančnem in pravnem smislu. Gre za nadzor nad poslovanjem v obdobju štirih let, kjer se vsako leto šteje kot samostojen nadzor.

Praviloma bodo nadzore opravljali člani nadzornega odbora, za zahtevnejši nadzor pa bo v skladu s 3. odstavkom 43. člena Statuta Občine Nazarje, nadzorni odbor k sodelovanju povabil ustrezno usposobljene strokovne sodelavce.

**3. Seje nadzornega odbora v letu 2025**

V letu 2025 je planiranih 8. sej Nadzornega odbora. Po potrebi lahko seje NO potekajo tudi preko spletnih aplikacij, ki omogočajo izvedbo srečanj na daljavo. Redno se bodo sestajale tudi delovne skupine, ki bodo na osnovi sklepov, sprejetih na sejah nadzornega odbora, opravljale nadzorne preglede po sprejetem letnem programu dela nadzornega odbora.

**4. Poročilo o delu nadzornega odbora**

Nadzorni odbor bo v skladu s 34. členom Statuta Občine Nazarje podal poročilo o svojem delu in ga posredoval županu in Občinskemu svetu.

Datum: 14.03.2025

Predsednik nadzornega odbora

Matej Šekoranja

